CELEX: E2012P0007
Language: fi
Date: 2012-07-09 00:00:00
Title: DB Schenkerin 9 päivänä heinäkuuta 2012 EFTAn valvontaviranomaista vastaan nostama kanne (Asia E-7/12)

18.10.2012   
            
            
               FI
            
            
               Euroopan unionin virallinen lehti
            
            
               C 314/8
            
         DB Schenkerin 9 päivänä heinäkuuta 2012 EFTAn valvontaviranomaista vastaan nostama kanne
   (Asia E-7/12)
   2012/C 314/08
   Schenker North AB, Schenker Privpak AB ja Schenker Privpak AS, yhdessä DB Schenker, asiamiehenään asianajaja Jon Midthjell, Advokatfirmaet Midthjell AS, Grev Wedels plass 5, 0151 Oslo, Norja, on nostanut 9 päivänä heinäkuuta 2012 EFTAn tuomioistuimessa kanteen EFTAn valvontaviranomaista vastaan.
   Kantajat pyytävät EFTAn tuomioistuinta
   laiminlyöntikanteessa
   
               1)
            
            
               toteamaan, että vastaaja on rikkonut valvonta- ja tuomioistuinsopimuksen 37 artiklan 1 kohtaa laiminlyömällä asiakirjojen julkisuutta koskevien sääntöjen, valvonta- ja tuomioistuinsopimuksen ja ETA-sopimuksen mukaisen velvollisuutensa määritellä kanta kantajien 3 päivänä elokuuta 2010 esittämään pyyntöön, joka koskee oikeutta tutustua kaikkiin EFTAn valvontaviranomaisen asiaa N:o 34250 (Norjan posti/Privpak) koskeviin asiakirjoihin, sekä
            
         
               2)
            
            
               velvoittamaan vastaajan korvaamaan oikeudenkäyntikulut;
            
         vahingonkorvauskanteessa antamaan välituomion vastaajan korvausvastuusta ja lykkäämään kysymystä vastaajan maksettavaksi tulevista korvauksista oikeuskäsittelyn myöhempään vaiheeseen, ja
   
               1)
            
            
               toteamaan, että vastaajan toimimatta jättämisestä 7 päivästä syyskuuta 2010 tai tämän jälkeisestä päivästä siihen asti kun vastaaja on sääntöjenmukaisesti määritellyt kantansa kantajien 3 päivänä elokuuta 2010 esittämään pyyntöön saada tutustua kaikkiin asiakirjoihin EFTAn valvontaviranomaisen asiassa N:o 34250 (Norjan posti), seuraa, että vastaaja on korvausvelvollinen valvonta- ja tuomioistuinsopimuksen 46 artiklan 2 kohdassa tarkoitetulla tavalla viivästyskorko mukaan lukien.
            
         
               2)
            
            
               Kantajat ilmoittavat tuomioistuimelle vaatimiensa korvausten määrän ja sen, ovatko osapuolet yhtä mieltä kyseisestä määrästä, kuuden kuukauden kuluessa siitä, kun vastaaja on määritellyt kantansa kantajien 3 päivänä elokuuta 2010 esittämään pyyntöön saada tutustua kaikkiin asiakirjoihin EFTAn valvontaviranomaisen asiassa N:o 34250 (Norjan posti).
            
         
               3)
            
            
               Jos osapuolet eivät ole yhtä mieltä korvausten määrästä, ne jättävät tuomioistuimelle saman jakson aikana laskelmansa korvauksista, jotka aiheutuvat siitä, ettei vastaaja ole esittänyt kantaansa kantajien 3 päivänä elokuuta 2010 esittämään pyyntöön saada tutustua kaikkiin asiakirjoihin EFTAn valvontaviranomaisen asiassa N:o 34250 (Norjan posti).
            
         
               4)
            
            
               velvoittamaan vastaajan korvaamaan oikeudenkäyntikulut.
            
         
      Oikeusperusta ja taustatiedot sekä kanteen tueksi esitetyt oikeusseikkoja koskevat väitteet:
   
   
               —
            
            
               Kantajat, Schenker North AB, Schenker Privpak AB ja Schenker Privpak AS kuuluvat DB Schenkeriin, joka on kansainvälinen huolinta- ja logistiikka-alan konserni ja jonka omistaa Deutsche Bahn AG. Schenker North AB hoitaa konsernin liiketoimintaa maantie-, meri- ja rautatieliikenteen alalla Norjassa, Ruotsissa ja Tanskassa ja tytäryrityksiään Schenker Privpak AS ja Schenker Privpak AB, yhdessä DB Schenker.
            
         
               —
            
            
               EFTAn valvontaviranomainen teki 14 päivänä heinäkuuta 2010 asiassa N:o 34250 (Norjan posti/Privpak) päätöksen, jonka mukaan Norjan posti oli käyttänyt määräävää markkina-asemaansa väärin kuluttajan ja yrityksen välisillä pakettien jakelutoiminnan markkinoilla Norjassa vuosina 2000–2006. EFTAn tuomioistuin vahvisti päätöksen asiassa E-15/10, Posten Norge AS vastaan EFTAn valvontaviranomainen, antamassaan tuomiossa. Kantajat ovat esittäneet Norjan postille korvausvaatimuksen vahingoista, joita rikkominen on aiheuttanut, ja haluavat tarkastella, miten vastaaja käsitteli tutkintaa ja hallintomenettelyä. Kantajat jättivät 3 päivänä elokuuta 2010 pyynnön tutustua EFTAn valvontaviranomaisen asian N:o 34250 asiakirjoihin EFTAn valvontaviranomaisen 27 päivänä kesäkuuta 2008 antamalla päätöksellä N:o 407/08/COL vahvistamien asiakirjojen julkisuutta koskevien sääntöjen mukaisesti.
            
         
               —
            
            
               Kantajat toimittivat 8 päivänä maaliskuuta 2012 valvonta- ja tuomioistuinsopimuksen 37 artiklan 2 kohdan mukaisesti vastaajalle oikeudenkäyntiä edeltävän vaiheen ilmoituksen, sillä vastaaja ei ollut tehnyt lopullista päätöstä niiden 3 päivänä elokuuta 2010 esittämästä pyynnöstä tutustua asiakirjoihin. Kantajat toteavat, että vastaaja ei tehnyt niiden pyynnöstä tutustua asiakirjoihin päätöstä sen jälkeenkään, kun sääntöjenmukainen oikeudenkäyntiä edeltävä vaihe päättyi, mikä on aiheuttanut tappiota.
            
         Kantajat esittävät, että EFTAn valvontaviranomainen
   
               —
            
            
               rikkoi valvonta- ja tuomioistuinsopimuksen 37 artiklaa, kun se laiminlöi sääntöjenmukaiset velvoitteensa tehdä 3 päivänä elokuuta 2010 esitettyä asiakirjoihin tutustumista koskevaa pyyntöä koskeva päätös, sekä
            
         
               —
            
            
               rikkoi valvonta- ja tuomioistuinsopimuksen 46 artiklan 2 kohtaa, kun se laiminlöi sääntöjenmukaiset velvoitteensa tehdä nopea päätös kantajien 3 päivänä elokuuta 2010 esittämästä asiakirjoihin tutustumista koskevasta pyynnöstä ja käsitellä pyyntöä muutoin sääntöjenmukaisella tavalla.